
DĖL PIRKIMO DOKUMENTŲ PAAIŠKINIMO

Inžinerinių tinklų modulinei stovyklavietei Generolo Silvestro Žukausko poligone statybos darbų viešojo pirkimo komisija (toliau – Komisija) Centrinės viešųjų pirkimų informacinės sistemos (toliau – CVP IS) priemonėmis vykdydama „nžinerinių tinklų modulinei stovyklavietei Generolo Silvestro Žukausko poligone, Švenčionių r. sav., Pabradės sen., Meškerinės k. statybos darbai“ viešojo pirkimo Nr. 6349303 procedūras iš konkurso dalyvių gavusi prašymus paaiškinti/patikslinti pirkimo dokumentus, atsako sekančiai:
Klausimas (ID 524866):
„Savo atsakyme dėl ISO 14001 taikymo, Jūs teigiate, kad tiekėjas siekdamas atitikti nagrinėjamą reikalavimą privalo užtikrinti, jog visiems atliekamiems statybos darbams (įskaitant tiek bendruosius, tiek specialiuosius statybos darbus) taikys nurodytus aplinkos apsaugos vadybos sistemos reikalavimus. Statybos techninio reglamento STR 1.06.01:2016 „Statybos darbai. Statinio statybos priežiūra“ 1 priede išvardinti bendrieji ir specialieji statybos darbai. Specialiuosius darbus apima:
1.2.1. mechanikos darbai (vandentiekio ir nuotekų šalinimo tinklų tiesimas; betranšėjis inžinerinių tinklų tiesimas; statinio vandentiekio ir nuotekų šalinimo inžinerinių sistemų įrengimas; šilumos tiekimo tinklų tiesimas; šilumos gamybos įrenginių montavimas; statinio šildymo, vėdinimo, oro kondicionavimo inžinerinių sistemų įrengimas; naftos, dujų tinklų tiesimas; statinio dujų inžinerinių sistemų įrengimas; šildymo, dujų, naftos ar kito kuro technologinių inžinerinių sistemų įrengimas; statinių vidaus gaisrinio vandentiekio sistemų įrengimas, stacionariųjų gaisrų gesinimo sistemų įrengimas, lauko gaisrinio vandentiekio tinklų įrengimas, dūmų ir šilumos valdymo sistemų įrengimas; kiti panašūs darbai);
1.2.2. elektrotechnikos darbai (elektros energijos tiekimo ir skirstymo įrenginių montavimas; elektros tinklų (išskyrus žemos ir vidutinės įtampos) tiesimas; statinio elektros inžinerinių sistemų įrengimas; procesų valdymo ir automatizavimo sistemų įrengimas; nuotolinio ryšio (telekomunikacijų) tinklų tiesimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos inžinerinių sistemų (nenurodytų šio priedo 1.2.1 papunktyje) įrengimas; kiti panašūs darbai).
Yra labai plati specialiųjų darbų amplitudė (kai kurie iš jų net nesusiję su perkamu objektu), manome, jog atitikti visus šiuos darbus nėra būtinybės (dujų naftos, šilumo tinklai net neperkami). Dar kartą prašome sukonkretinti šį reikalavimą.“
Atsakymas: 
Paaiškiname, jog reikalavime nurodoma, kad tiekėjas tik atliekamiems statybos darbams privalo taikyti aplinkos apsaugos vadybos sistemos reikalavimus pagal standartą LST EN ISO 14001, atitinkamai minimas reikalavimas taikomas tik vykdomų darbų apimtyje. Atsižvelgiant į tai patiksliname, jog nurodyti aplinkos apsaugos vadybos sistemos reikalavimus turi apimti bendruosius statybos darbus ir specialiųjų darbų (mechanikos: vandentiekio ir nuotekų šalinimo tinklų tiesimas, elektrotechnikos: elektros energijos tiekimo ir skirstymo įrenginių montavimas, nuotolinio ryšio (telekomunikacijų) tinklų tiesimas ir kiti panašūs darbai) sritis.

Papildomai informuojame, jog Komisija vadovaujantis Pirkimo sąlygų 5.10 punkto[footnoteRef:1] nuostatomis priėmė sprendimą pratęsti pasiūlymų pateikimo terminą iki 2026-02-17 9:30 val., o vokų plėšimo terminą iki 2026-02-17 10:00 val. [1:  Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą paskelbiama CVP IS ir pranešama prie pirkimo CVP IS prisijungusiems tiekėjams.] 

